**NAVODILO ZA DELO**

**Ponedeljek, 4. 5. 2020**

**DRU:** V zvezek napiši naslov NASELJA V DOMAČI POKRAJINI in datum.

Pozorno si oglej Power Point predstavitev. Prilepi list s povzetkom vsebine in odgovori na vprašanja na zadnji drsnici.

**SLJ:** Anže, tudi danes boš malo ponavljal in utrjeval učno snov.

V zvezek za SLJ (abeceda) napiši naslov PONAVLJAM IN UTRJUJEM ter datum.

1. Napiši **3 pripovedne, 3 vprašalne in 3 vzklične povedi.**
2. Napiši **8 povedi**, v katerih boš uporabil **predloge S/Z in K/H.**

Primer: Dedek se sprehaja z vnukinjo.

1. Besede: **življenje, veselje, težko, sladko, glasba, labod, pes, megla uporabi v povedih.**

**Lahko pa se še malo poigraš z interaktivnimi vajami.**

[**https://www.uciteljska.net/kvizi/HotPot/pravopis/pravopis2.htm**](https://www.uciteljska.net/kvizi/HotPot/pravopis/pravopis2.htm)

[**https://www.uciteljska.net/kvizi/HotPot/Slovenscina/Popravi.htm**](https://www.uciteljska.net/kvizi/HotPot/Slovenscina/Popravi.htm)

[**https://www.uciteljska.net/kvizi/HotPot/Slovenscina/Simon.htm**](https://www.uciteljska.net/kvizi/HotPot/Slovenscina/Simon.htm)

**NIT:** Tudi pri tej uri imaš Power Point predstavitev. Oglej si jo enkrat, dvakrat, lahko tudi večkrat. Pozorno poslušaj razlago.

V zvezek napiši naslov SRCE, KRI, KRVNI OBTOK in datum.

**Prepiši spodnje povedi. Nato preriši sliko z napisi in prepiši besedilo zapisa z druge drsnice**. Pri risanju upoštevaj dane barve. V sredo boš dobil nadaljnja navodila.

Srce je votla mišica, ki leži v prsni votlini, nekoliko poševno med obema pljučnima kriloma.

Srce deluje kot črpalka, ki črpa in potiska kri po žilah.

V levi polovici srca je kri, ki ima mnogo kisika in je svetlo rdeča - to je

arterijska kri.

V desni polovici je temnejša kri, ker v njej ni kisika, pač pa ogljikov dioksid.

**ŠPO:** Pred seboj imaš športni izziv. Vaje skušaj narediti čim bolj hitro in seveda tudi pravilno. Potrudi se. Lahko se pomeriš z nekom od domačih.



**MAT:** V zvezek napiši naslov ENAČBE in datum.

Kaj so že enačbe? Ja, že vem. Namesto znaka uporabimo malo črko.

**Reši 1. in 3. nalogo v SDZ stran 48. Nalogi prepiši v zvezek in napravi preizkus.**

Primer: 7 · x = 35, x = 5, ker je 7 · 5 = 35

**V zvezek prepiši tudi spodnji nalogi in ju reši.**

1. Teja je kupila nekaj zvezkov. Štiri je dala sestri Eli. Koliko zvezkov je kupila Teja, če ji je ostalo 14 zvezkov?

S katero enačbo dobiš odgovor? Enačbo tudi reši.

1. 14 – x = 4 b) x – 14 = 4 c) x + 4 = 14 č) x – 4 = 14

2. Mama je imela 15 narcis. Naredila je nekaj šopkov. V vsakem šopku je bilo 5 narcis. Koliko šopkov je naredila?

S katero enačbo dobiš odgovor? Enačbo tudi reši.

1. 5 · x = 15 b) 15 – x = 5 c) 15 : x = 5 č) 5 + x = 15

REŠITEV:

1. Č x – 4 = 14, x = 18, ker je 18 – 4 = 14
2. C 15 : x = 5, x = 3, ker je 15 : 3 = 5